Tura uɣaleɣ d amɣar d awessur, ad ruḥeɣ ad sgunfuɣ gar waffriwen n lmut, kemmini a mmi, xas freḥ imi i d-ssiwḍeɣ ar ass-a i wakken ad kem-waliɣ tewwḍeḍ d tameṭṭut, freḥ acku xas mmuteɣ yis-m ad idireɣ. Ama ruḥeɣ ass-a neɣ azekka, ur yettemgarad ara acku ussan-nneɣ am waffriwen n umwan ad d-ɣlin ad qqaren seg yiṭij, ma d nekk ma tewwi-iyi lmut ad ruḥeɣ ɣer wanda ulac tuɣalin, anda ara d-mlileɣ yemma-m i cedhaɣ aṭas . Akken kan i d-yenna awalen-agi ineggura i yeččuren d tizeḍt d tayri d usirem, teɣli-d tafat ɣef wudem-is am tinna i d-ittekken seg wudmawen n warrac, , iger afus-is gar tsumtiwin i yellan nnig n ueqrru-s, isuffeɣd yiwet n tugna d tamecṭuḥt d taqdimt tesԑa iran n wureɣ, yettwali deg-s, yenna-as : aẓ-d a